CELEX: 11972B/PRO/25
Language: el
Date: 1972-01-22 00:00:00
Title: Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 25 περί των ανταλλαγών γνώσεων με τη Δανία στον τομέα της πυρηνικής ενεργείας

Avis juridique important

|

11972B/PRO/25

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 25 περί των ανταλλαγών γνώσεων με τη Δανία στον τομέα της πυρηνικής ενεργείας  

Επίσημη Εφημερίδα αριθ. L 073 της 27/03/1972 σ. 0179

Πρωτόκολλο αριθ. 25 - περί των ανταλλαγών γνώσεων με τη Δανία στον τομέα της πυρηνικής ενεργείας(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).Αρθρο 11. Από της προσχωρήσεως, οι γνώσεις που γνωστοποιούνται στα Κράτη μέλη, στα πρόσωπα και στις επιχειρήσεις, σύμφωνα με το άρθρο 13 της συνθήκης ΕΚΑΕ, τίθενται στη διάθεση της Δανίας, η οποία τις υποβάλλει σε καθεστώς περιορισμένης διαδόσεως στην επικράτειά της, υπό τους όρους που προβλέπονται στο προαναφερθέν άρθρο.2. Από της προσχωρήσεως, η Δανία θέτει στη διάθεση της Ευρωπαϊκής Κοινότητος Ατομικής Ενεργείας ένα ισοδύναμο σύνολο γνώσεων στους κατωτέρω προσδιορισμένους τομείς. Η λεπτομερής έκθεση των γνώσεων αυτών θα αποτελέσει αντικείμενο εγγράφου που θα διαβιβασθεί στην Επιτροπή. Η Επιτροπή γνωστοποιεί τις γνώσεις αυτές στις επιχειρήσεις της Κοινότητος, υπό τους όρους που προβλέπονται στο προαναφερθέν άρθρο.3. Η Δανία θέτει στη διάθεση της Κοινότητος πληροφορίες στους εξής τομείς:- DOR αντιδραστήρες με επιβραδυντή βαρύ ύδωρ και ψυκτικό από οργανικό υγρό·- DT- 350, DK-400 αντιδραστήρες πεπιεσμένου βαρέος ύδατος εντός δοχείου πιέσεως·- κύκλωμα αερίων υψηλής θερμοκρασίας·- συστήματα εξοπλισμού σε όργανα και ειδικές ηλεκτρονικές συσκευές·- αξιοπιστία·- φυσική αντιδραστήρων, δυναμική αντιδραστήρων και ανταλλαγή θερμότητος·- δοκιμή υλικών και συσκευών εντός στήλης.4. Η Δανία αναλαμβάνει την υποχρέωση να παράσχει στην Κοινότητα κάθε συμπληρωματική πληροφορία σχετική με τις εκθέσεις τις οποίες γνωστοποιεί ιδίως κατά τη διάρκεια επισκέψεων υπαλλήλων της Κοινότητος ή των Κρατών μελών στο Κέντρο του Risφ, υπό τους όρους που πρόκειται να καθορισθούν με κοινή συμφωνία σε κάθε περίπτωση.Αρθρο 21. Στους τομείς στους οποίους η Δανία θέτει γνώσεις στη διάθεση της Κοινότητος, οι αρμόδιοι οργανισμοί, επί του παρόντος η « Atomenergiekommission» παραχωρούν, κατόπιν αιτήσεως, άδειες με εμπορικούς όρους στα Κράτη μέλη, στα πρόσωπα και στις επιχειρήσεις της Κοινότητος, εφ’ όσον κατέχουν αποκλειστικά δικαιώματα επί κατατεθειμένων στα Κράτη μέλη της Κοινότητος διπλωμάτων ευρεσιτεχνίας και εφ’ όσον δεν έχουν αναλάβει έναντι τρίτων υποχρέωση ή δέσμευση να παραχωρήσουν ή να προτείνουν την παραχώρηση αποκλειστικής ή μερικώς αποκλειστικής αδείας εκμεταλλεύσεως των δικαιωμάτων των διπλωμάτων ευρεσιτεχνίας αυτών.2. Αν μία αποκλειστική ή μερικώς αποκλειστική άδεια εκμεταλλεύσεως παρεχωρήθη, η Δανία ενθαρρύνει και διευκολύνει την παραχώρηση με εμπορικούς όρους περαιτέρω αδειών εκμεταλλεύσεως από τους κατόχους τέτοιων αδειών υπέρ των Κρατών μελών, προσώπων ή επιχειρήσεων της Κοινότητος.Η παραχώρηση τέτοιων αποκλειστικών ή μερικώς αποκλειστικών αδειών πραγματοποιείται επί κανονικής εμπορικής βάσεως.